Osteoporose kalder man i daglig tale for knogleskørhed. Hvis du er ramt af osteoporose, betyder det, at strukturen i dit knoglevæv har ændret sig. Resultatet af det er, at din knoglemasse formindskes. Det er helt normalt, at massefylden i knoglerne reduceres med alderen, men ved knogleskørhed sker det i større grad. Osteoporosen gør dine knogler svagere og mere porøse, så du har større risiko for at opleve brud.